Estrutura molecular en modelo 3D de bolas e varas do cristal de azurita, Cu3(CO3)2(OH)2
A **azurita**, tamén **malaquita azul (nos séculos XIX e XII tamén** chamada **chesilita** por Chessy-les-Mines, Ródano, preto de Lión) é un mineral da clase dos carbonatos cuxa fórmula química é **Cu3(CO3)2(OH)2** (contén un 69,2% de cobre, un 25,6% de CO2 e un 5,2% de auga).

Coñécese dende tempos antigos e mencionouse na *Historia natural* de Plinio o Vello baixo o nome grego de *kuanos* (κυανός: "azul profundo", raíz da cor *ciano*) e o nome latino *caeruleum*.

Características
---------------

### Aspecto

A azurita preséntase normalmente formando agregados cristalinos. Tamén o fai de forma masiva e de costras. Ten unha cor azul característica.

### Lugares onde se atopa

A azurita atópase en zonas de oxidación, formada pola acción de solucións hidrocarbonatadas sobre sulfuros de cobre, case sempre en drusas, en asociación coa malaquita e coa cuprita.

### Propiedades

A azurita é tóxica disolta en auga (aínda que moito menos que minerais con metais pesados). Non debe ser utilizada baixo ningunha circunstancia para adornar acuarios de auga salgada. Así mesmo, non existe perigo algún de envelenamento ó manexala coas mans.

Usos da azurita
---------------

A azurita é utilizada coma fonte secundaria de cobre.

### Xoiería

En ocasións é usada para a fabricación de xoias, pero a súa consistencia e tendencia a perder a súa cor e converterse en malaquita, limita a súa manexabilidade. Xa que a calor a destrúe con certa facilidade, a azurita debe ser traballada a temperatura ambiente.

### Pigmento

Usada como pigmento (pigmento de azurita) desde a Idade Media ao século XX, moitas veces confundíndose coa lazurita, compoñente do lapislázuli de tonalidades parecidas e bastante máis caro. Tanto o nome de **azurita** como de lazurita e lapislázuli ("pedra de azur") derivan do Persa *lazhward* (لاژورد) a través do árabe.

Outros carbonatos
-----------------

A malaquita, a aragonita e a calcita son outros carbonatos coñecidos.

Galería
-------

* Azurita da mina de Cap Garonne, na ProvenzaAzurita da mina de Cap Garonne, na Provenza
* Azurita da mina de Touissit, Oujda, MarrocosAzurita da mina de Touissit, Oujda, Marrocos
* Malaquita pseudomórfica despois de azuritaMalaquita pseudomórfica despois de azurita
* Azurita en limolita Azurita en limolita
* Esferoides de azurita de Utah, EE.UUEsferoides de azurita de Utah, EE.UU
* Azurita da ChinaAzurita da China

Notas
-----

1. 1 2  "Pedres precioses; azurita". *ca.gem.agency* (en catalán). Consultado o 20 de xullo de 2022.
2. ↑  The Ancient Library: Smith, Dictionary of Greek and Roman Antiquities, p.321, col. dereita, baixo *AZUL* Arquivado 20 de decembro de 2005 en Wayback Machine. (en inglés)
3. ↑  "Azurita - EcuRed". *www.ecured.cu* (en castelán). Consultado o 2022-07-20.
4. ↑  "Azurita". *www.quimica.es*. Consultado o 2022-07-20.
5. ↑  "Lazurita". *www.quimica.es*. Consultado o 2022-07-20.
6. ↑  "▷ Aragonito o Aragonita [ Significado ] Propiedades y Usos". *geologiaweb.com* (en castelán). 2020-10-29. Consultado o 2022-07-20.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Azurita Modificar a ligazón no Wikidata*** |



|  |  |
| --- | --- |
| Control de autoridades | 
* Wd: Q108212
* AAT: 300266450
* BNCF: 31305
* BRE: 1805145
* EBID: ID
* GND: 4653267-5
* MAG: 2780198685
* Mindat: 447

 |